Document ID: 31985R0201

*****
ΚΑΝΟΝΙΣΜΟΣ (ΕΟΚ) αριθ. 201/85 ΤΗΣ ΕΠΙΤΡΟΠΗΣ
της 25ης Ιανουαρίου 1985
για την τροποποίηση του κανονισμού (ΕΟΚ) αριθ. 1092/80 περί των λεπτομερειών εφαρμογής της χορηγήσεως ενισχύσεων στην ιδιωτική αποθεματοποίηση χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 7 παράγραφος 2 και το άρθρο 22 δεύτερο εδάφιο,
Εκτιμώντας:
ότι οι λεπτομέρειες εφαρμογής για τη χορήγηση ενισχύσεων για ιδιωτική αποθεματοποίηση στον τομέα του χοιρείου κρέατος θεσπίστηκαν από τον κανονισμό (ΕΟΚ) αριθ. 1092/80 της Επιτροπής (3)·
ότι πρέπει να διευκρινιστεί ότι, για το ίδιο προϊόν, δεν μπορεί να συνάπτεται σύμβαση ιδιωτικής αποθεματοποίησης και συγχρόνως το προϊόν αυτό να επωφελείται από την προπληρωμή της επιστροφής δυνάμει του άρθρου 25 του κανονισμού (ΕΟΚ) αριθ. 2730/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 519/83 (5), ή από τον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 περί της προπληρωμής των επιστροφών κατά την εξαγωγή για τα γεωργικά προϊόντα (6), όπως τροποποιήθηκε από τον κανονισμό (ΕΟΚ) αριθ. 2026/83 (7)· ότι, όντως, η συσσώρευση δύο καθεστώτων θα οδηγούσε ιδίως στην αχρεώστητη αντιστάθμιση ορισμένων εξόδων χρηματοδότησης του επιχειρηματία·
ότι η κτηθείσα πείρα από την εφαρμογή διαφόρων καθεστώτων ιδιωτικής αποθεματοποίησης των γεωργικών προϊόντων δείχνει ότι πρέπει να διευκρινιστεί σε ποιο μέτρο εφαρμόζεται ο κανονισμός (ΕΟΚ, Ευρατόμ) αριθ. 1182/71 του Συμβουλίου (8) για τον καθορισμό των προθεσμιών, των ημερομηνιών και των διοριών που αναφέρονται στα καθεστώτα αυτά και να οριστούν με ακρίβεια οι ημερομηνίες της αρχής και του τέλους της συμβατικής αποθεματοποίησης·
ότι ιδιαίτερα το άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 προβλέπει ότι, όταν η τελευταία ημέρα της προθεσμίας είναι αργία, Κυριακή ή Σάββατο, η προθεσμία λήγει στο τέλος της επόμενης εργάσιμης ημέρας· ότι η εφαρμογή της διάταξης αυτής στις συμβάσεις αποθεματοποίησης μπορεί να μη συμφέρει τους επιχειρηματίες και μπορεί, αντιθέτως, να προκαλέσει άνιση μεταχείριση του ενός σε σχέση με τον άλλο· ότι, επομένως, κρίνεται σκόπιμο να γίνει παρέκκλιση από τη διάταξη αυτή για τον καθορισμό της τελευταίας ημέρας συμβατικής αποθεματοποίησης·
ότι πρέπει να προβλεφθεί η δυνατότητα μείωσης της διάρκειας αποθεματοποίησης στην περίπτωση που τα κρέατα που εξέρχονται από την αποθεματοποίηση προορίζονται για εξαγωγή· ότι πρέπει να προσκομισθεί η απόδειξη ότι το κρέας έχει εξαχθεί, όπως στην περίπτωση των επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79·
ότι πρέπει να προβλεφθεί ότι τα κράτη μέλη έχουν την υποχρέωση να ανακοινώνουν στην Επιτροπή τη μείωση ή την παράταση της διάρκειας της αποθεματοποίησης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1092/80 τροποποιείται ως εξής:
1. Στο άρθρο 2 προστίθεται η ακόλουθη παράγραφος 4:
«4. Για τα ίδια προϊόντα δεν μπορεί, συγχρόνως, να συνάπτεται σύμβαση για ιδιωτική αποθεματοποίηση και να επωφελούνται της προπληρωμής της επιστροφής δυνάμει του άρθρου 25 του κανονισμού (ΕΟΚ) αριθ. 2730/79, ή να υπόκεινται στο καθεστώς που αναφέρεται στο άρθρο 5 παράγραφος 1 του κανονισμού (ΕΟΚ) αριθ. 565/80.»
2. Το άρθρο 3 παράγραφος 1 στοιχείο β) αντικαθίσταται από το ακόλουθο κείμενο:
«β) η προθεσμία για την είσοδο στα αποθέματα του συνόλου της ποσότητας που αναφέρεται στο στοιχείο α), η οποία πρέπει να ολοκληρωθεί σε είκοσι οκτώ ημέρες μετά τη σύναψη της σύμβασης·» .
3. Το άρθρο 6 παράγραφος 1 στοιχείο α) αντικαθίσταται από το ακόλουθο κείμενο:
«α) για τα κατεψυγμένα προϊόντα, στο βάρος πριν από την κατάψυξη, εξαιρουμένης της συσκευασίας, που διαπιστώθηκε:
- στο χώρο αποθήκευσης αν τα προϊόντα καταψύχονται κατά την είσοδο στα αποθέματα,
- στο χώρο κατάψυξης, αν τα προϊόντα καταψύχονται σε κατάλληλες εγκαταστάσεις έξω από το χώρο αποθήκευσης·».
4. Το άρθρο 8 αντικαθίσταται από το ακόλουθο κείμενο:
«Άρθρο 8
1. Οι προθεσμίες, ημερομηνίες και τα χρονικά όρια που αναφέρονται στον παρόντα κανονισμό καθορίζονται σύμφωνα με τον κανονισμό (ΕΟΚ, Ευρατόμ) αριθ. 1182/71 του Συμβουλίου (1). Ωστόσο, το άρθρο 3 παράγραφος 4 του εν λόγω κανονισμού δεν εφαρμόζεται για τον καθορισμό της διάρκειας της αποθεματοποίησης, όπως αναφέρεται στο άρθρο 3 παράγραφος 1 στοιχείο γ), ή όπως τροποποιήθηκε συμφωνα με το άρθρο 3 παράγραφος 1 στοιχείο στ), ή με την παράγραφο 4 του παρόντος άρθρου.
2. Η πρώτη ημέρα της περιόδου αποθεματοποιήσεως είναι:
- για όλα τα προϊόντα, εκτός από αυτά που αναφέρονται στη δεύτερη περίπτωση, η επόμενη ημέρα από την ημέρα ολοκλήρωσης των εργασιών εισόδου στα αποθέματα,
- για τα αποξηραμένα ή αποξηραμμένα και καπνιστά χοιρομέρια, η 181η ημέρα από την ημέρα της διαπίστωσης του βάρους που αναφέρεται στο άρθρο 6 παράγραφος 1 στοιχείο β) για τη συνολική ποσότητα που πρέπει να αποθεματοποιηθεί.
3. Οι εργασίες εξόδου από τα αποθέματα μπορούν να αρχίσουν την επόμενη ημέρα από την τελευταία ημέρα της περιόδου της συμβατικής αποθεματοποιήσεως.
4. Ωστόσο, κατά τη λήξη της περιόδου αποθεματοποίησης δύο μηνών, ο συμβαλλόμενος μπορεί να αποσύρει το σύνολο ή μέρος της ποσότητας του υπό σύμβαση κρέατος, η οποία πρέπει να ανέρχεται τουλάχιστον σε 10 τόνους ή, αν αυτό δεν είναι δυνατόν, το σύνολο της εναπομένουσας ποσότητας υπό σύμβαση, υπό τον όρο ότι, σε εξήντα ημέρες από την ημέρα που η ποσότητα αυτή εξέρχεται από την αποθήκη:
- εγκαταλείπει το έδαφος της Κοινότητας κατά την έννοια του άρθρου 9 παράγραφος 2 του κανονισμού (ΕΟΚ) αριθ. 2730/79, ή
- φθάνει στο προορισμό της στις περιπτώσεις που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 2730/79, ή
- τοποθετείται σε εγκεκριμένη αποθήκη ανεφοδιασμού σύμφωνα με τις διατάξεις του άρθρου 26 του κανονισμού (ΕΟΚ) αριθ. 2730/79.
Στην περίπτωση αυτή, η περίοδος αποθεματοποίησης λήγει την προηγούμενη:
- της πρώτης ημέρας εξόδου από το χώρο αποθήκευσης, ή
- της ημέρας αποδοχής της δήλωσης εξαγωγής εάν τα προϊόντα δεν μετακινήθηκαν.
Το ποσό της ενίσυσης μειώνεται ανάλογα προς τη μείωση της διάρκειας αποθεματοποίησης.
Ο συμβαλλόμενος πληροφορεί τον οργανισμό παρέμβασης, τουλάχιστον δύο εργάσιμες ημέρες πριν από την έναρξη των εργασιών εξόδου από την αποθεματοποίηση, αναφέροντας τις ποσότητες που προτίθεται να εξαγάγει. Προσκομίζει την απόδειξη εξαγωγής, όπως και στην περίπτωση επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79.
(1) ΕΕ αριθ. L 124 της 8. 6. 1971, σ. 1.»
5. Το άρθρο 10 δεύτερο εδάφιο, αντικαθίσταται από το ακόλουθο κείμενο:
«Σε περίπτωση αποδοχής της προσφοράς, η ημέρα σύναψης της σύμβαση είνα η ημέρα γνωστοποίησης που αναφέρεται στο πρώτο εδάφιο στοιχείο β). Ο οργανισμός παρέμβασης προσδιορίζει ακολούθως την ημερομηνία που αναφέρεται στο άρθρο 3 παράγραος 1 στοιχείο β).»
6. Το άρθρο 11 παράγραφος 2 δεύτερο εδάφιο, αντικαθίσταται από το ακόλουθο κείμενο:
«Σε περίπτωση αποδοχής της προσφοράς, η ημέρα σύναψης της σύμβασης είναι η ημέρα της ανακοίνωσης που αναφέρεται ανωτέρω. Ο οργανισμός παρέμβασης προσδιορίζει ακολούθως την ημερομηνία που αναφέρεται στο άρθρο 3 παράγραφος 1 στοιχείο β).»
7. Στο άρθρο 12 παράγραφος 2, προστίθεται το ακόλουθο στοιχείο γ):
«γ) κάθε μήνα, όταν μειώνεται ή παρατείνεται η διάρκεια της περιόδου αποθεματοποίησης σύμφωνα με το άρθρο 3 παράγραφος 1 στοιχείο στ), ή στην περίπτωση μείωσης της περιόδου αποθεματοποίησης σύμφωνα με το άρθρο 8 παράγραφος 4, τα προϊόντα και οι ποσότητες που τροποποιούνται, καθώς και οι μήνες εξόδου από την αποθεματοποίηση που έχουν προβλεφθεί και τροποποιηθεί.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιανουαρίου 1985.

Labels: 3
17